Rozsudok Všeobecného súdu (deviata komora) z 11. septembra 2014 – Komisia/ID FOS Research
(vec T‑170/08)
„Arbitrážna doložka – Zmluvy o finančnej pomoci týkajúcej sa projektov v oblasti priemyslových technológií a technológií materiálov – Vrátenie časti vyplatených súm – Úroky z omeškania“
1.                     Súdne konanie – Podanie návrhu na Všeobecný súd na základe arbitrážnej doložky – Zmluva, ktorá sa riadi vnútroštátnym právom – Výklad zmluvy so zreteľom na vnútroštátne právo – Podmienky – Nedostatočnosť zmluvných ustanovení na vyriešenie sporu – Pochybnosť o obsahu alebo o zmysle zmluvy (článok 272 ZFEÚ) (pozri body 54 – 56)
2.                     Rozpočet Európskej únie – Finančná pomoc Únie – Povinnosť príjemcu dodržiavať podmienky poskytovania pomoci – Financovanie, ktoré sa týka iba skutočne vynaložených výdavkov – Preukázanie reálnosti oznámených výdavkov – Neexistencia – Neoprávnené náklady (článok 317 ZFEÚ) (pozri bod 57)
3.                     Súdne konanie – Podanie návrhu na Všeobecný súd na základe arbitrážnej doložky – Zmluvy o finančnej pomoci týkajúcej sa projektov v oblasti priemyslových technológií a technológií materiálov – Nedodržanie povinností vyplývajúcich zo zmlúv – Právo Komisie na vrátenie preplatku zvýšeného o úroky z omeškania – Sadzba úrokov z omeškania požadovaná Komisiou nižšia ako sadzba vypočítaná v zmysle pravidiel uplatniteľných vnútroštátnym právom (článok 272 ZFEÚ) (pozri body 86 – 91, 93 – 96)
Predmet
Žaloba podaná na základe článku 272 ZFEÚ, ktorej cieľom je dosiahnuť vrátenie časti súm vyplatených Komisiou, vrátane úrokov z omeškania, v rámci plnenia zmluvy BRPR‑CT‑95‑0099 uzatvorenej v rámci špecifického programu pre výskum a technologický vývoj, vrátane predvedenia v oblasti priemyslových technológií a technológií materiálov (Brite Euram III)
Výrok rozsudku
1.
ID Fiber Optic Sensing Research (ID FOS Research) je povinná zaplatiť Európskej komisii sumu vo výške 21 599,26 eura, zvýšenú o úroky z omeškania:
–        vo výške 4,75 % ročne od 1. júla 2002 do 31. decembra 2002,
–        vo výške 6,75 % ročne od 1. januára 2003 až do dňa vydania tohto rozsudku,
–        v ročnej sadzbe uplatňovanej podľa anglického a waleského práva, t. j. v súčasnosti časť 17 Judgment Courts Act, 1838, v neskoršom znení, a to maximálne vo výške 6,75 % ročne odo dňa vydania tohto rozsudku až do úplného splatenia dlhu.
2.
ID FOS Research je povinná nahradiť trovy konania.